Kjell Sverre Hansen Wold

Kjell Sverre Hansen Wold (født 13. januar 1967 på Grorud i Oslo) er en norsk fotballtrener og lærer. 
Han var assistenttrener for eliteserielaget Stabæk, deretter hovedtrener for Hønefoss Ballklubb i norsk 1. divisjon ut sesongen 2007. Bortsett fra periodene i Stabæk og Hønefoss har han vært ansatt som lærer ved Bjerke videregående skole i Oslo. Fra 2009 ble han trener for Manglerud Star i 2. divisjon. Etter at klubben i 2011 gikk konkurs signerte Wold som assisterende trener for Follo. Fra 2012 ble han trener for Kolbotn Idrettslag damelag i Toppserien, men forlot klubben før sesongslutt for å arbeide med Skeid Fotball, et lag i problemer i nedre del av herrenes 2. divisjon.I dag, 2020, er han ansatt ved Bjerke videregående skole som lærer, i TV 2 som kommentator og i Rommen SK som hovedtrener.


== Bakgrunn ==
Kjell Sverre Hansen Wold er oppvokst på Grorud og spilte fotball fra tidlig alder. Han spilte på juniorlaget til Skeid, og var med på å vinne en sølvmedalje i Norway Cup i 1996 med Skeids juniorer. I finalekampen vant Lillestrøm 1-0 over Skeid. Hansen Wold måtte gi opp en lovende karriere som fotballspiller på grunn av skade. Han trente med Pors Grenland vinteren 1989 da han studerte ved Høgskolen i Bø i Telemark. Grenlandslaget var interessert i å kjøpe ham, men Grorud IL krevde en for høy sum, og det ble ingen overgang til Pors Grenland. Etter dette ble den aktive karrieren definitivt over for Hansen Wold, og han slo inn på en trenerkarriere. Han hadde gått idrettsfaglinjen på Linderud videregående skole fra 1983 til 1986, og tok deretter utdanning ved Norges idrettshøgskole. Han kombinerte derfor lærerarbeid med trenerarbeid. 
Hansen Wold hadde etter ferdig utdannelse i 1992, et vikariat på Hov videregående skole i Askim. Han arbeidet deretter som kroppsøvingslærer i Oslo, før han fikk stilling som idrettsfagslærer på sin tidligere videregående skole, Bjerke videregående skole. Han hadde treneroppdrag for flere klubber i Groruddalen før han fant veien til Skeid som assistentrener. Det ble etter hvert naturlig å få til et tett samarbeid mellom skolen og fotballklubben Skeid, hvor han var trener. Han var med på å utvikle et faglig sterkt, og populært toppidrettsmiljø for fotballspillere på skolen, og søkertallene har siden vært blant de høyeste i Oslo.


== Spiller ==


=== 1998-1999 Norgesmester ===
Hansen Wold fikk sitt gjennombrudd som trener for Skeid junior, med Norgesmesterskap både i 1998 og i 1999. Han ble kåret til Årets Unge trener under Cup-finaleseminaret 1999. På dette tidspunktet var Paal Fredheim Hansen Wolds assistenttrener. Hansen Wold tok over A-laget i 1. divisjon i 2001 etter at trener Bengt Eriksen ble sagt opp rett før seieslutt. Skeid reddet plassen. Fra 2002 ble Hansen Wold assistentrener under Hallvar Thoresen. Thoresen gikk til Lillestrøm rett før serieslutt, og Hansen Wold mått igjen trå til med en redningsaksjon. Skeid redder 1. divisjonsplassen seks minutter på overtid da Odd Karl Stangnes scorer mot Raufoss på Voldsløkka. 


== Trener og programleder ==


=== 2003 Hovedtrener Skeid ===
Hansen Wolds første trenergjerning var for moderklubben, Romsås, i 1991. Med tidligere Kollenvinner og OL-medaljør Erik Johnsen på midtbanen (sølv OL Calgary 1988), ble det nesten opprykk til 4. divisjon. Deretter ble det Gjelleråsen i 3. divisjon for Hansen Wold. Han hadde vært aktiv både som spiller og som trener i Gjelleråsen på midten av 1990-tallet.
Fra 2003 tar han over som hovertrener i Skeid, og har et lite askepotteventyr i NM. Skeid slår ut blant andre eliteserielagene Molde (1-0 i 3. runde) og ikke minst Vålerenga (3-1 i kvartfinalen), men taper 2-1 mot Rosenborg foran 8372 tilskuere på Lerkendal stadion. I 2004 solgte Skeid «juvelene» Daniel Braaten til Rosenborg og Daniel Fredheim Holm til Vålerenga. Skeid ble ikke kompensert nok økonomisk til å styrke laget tilsvarende, og i 2005 rykket laget ned til 2. divisjon. Det ble veiskillet for Hansen Wold og Skeid.


=== 2006: Stabæk ===
Hansen Wold ble for første gang fotballtrener på heltid som assistenttrener for eliteserielaget Stabæk i 2006, og var med på å føre klubben til 5.-plass i comebacksesongen til eliteserien. 


=== 2007: Hønefoss ===
Han tok over 1.-divisjonsklubben Hønefoss Ballklubb som hovedtrener fra 2007.Klubben nådde ikke målene for sesongen og han ble løst fra stillingen i desember 2007. Forholdet mellom trener og klubb ble spent etter dette.


=== 2008: TV 2 ===
Wold og HBK kom til enighet i mars 2008. Wold stod uten trenerjobb, men fungerte tidvis som ekspertkommentator for TV 2s lørdagsmagasin Sport og spill og ble igjen ansatt ved sin gamle arbeidsgiver Bjerke videregående skole. Her arbeider han med fotball på utdanningsprogrammet idrettsfag. 19. september 2008 ble det kjent at han var tilbake som juniortrener i Skeid. Han sa at han tok jobben på grunn av sitt hjerte for klubben, og fordi laget så langt hadde prestert svakt.


=== 2009: Manglerud Star ===
Comebacket i gamleklubben, Skeid, ble kort. I sesongen 2009 tok han over treneransvaret for  Manglerud Star (MS) i andre divisjon. Assistenttrener er Petter Halvorsen, også han tidligere Skeid. Tospannet som samarbeidet i Skeid fra 2003 til 2006 er igjen sammen. Klubben har Kjell Roar Kaasa som styreleder. Kaasa har tidligere spilt under Hansen Wold i Skeid. Våren 2009 nyttes til å styrke stallen, og i januar 2009 signerte tidligere Stabæk-spiller Tommy Stenersen for MS. Hansen Wold var fornøyd og mente at Stenersen vil bli tidenes beste i MS


=== 2012: Kolbotn Idrettslag, og tilbake til Skeid ===
Desember 2011 ble det kjent at Hansen Wold fra sesongen 2012 ble trener for Kolbotn Fotball Kvinner (KIL) damelag i Toppserien. I september, få runder før sesongslutt, forlot Hansen Wold KIL midt på tabellen i Toppserien og gikk nok en gang til Skeid Fotball i et forsøk på å redde laget fra nedrykk til 3. divisjon. I KIL tok David Brocken over som trener.


=== 2016 ===
I desember 2016 signerte Hansen Wold som hovedtrener for Rommen i 4. divisjon. Han fikk med seg sin mangeårige assistenttrener Petter Halvorsen på oppdraget.


== Meritter som trener år for år ==
1991: Hovedtrener Romsås, 5.div.
1994: Hovedtrener Gjelleråsen, 3.div.
1995: Hovedtrener i Grorud IL
1996: Assistenttrener til Bjarne Rønning i Tippeligaen med Skeid.
1997: Semifinale i NM med Skeid junior, og Spillerutvikler i Skeid.
1998: Norsk juniormester med Skeid junior
1998: Spiller og assistenttrener i Kjosen, 4.div (Telemark)
1999: Norsk juniormester med Skeid junior, og blir kåret til årets unge trener av Norsk Fotballtrenerforening
2001: Semifinale i NM med Skeid junior
2001: Flyttes opp fra juniorlaget og tar over A-laget til Skeid i 1. divisjon på nedrykksplass rett før serieslutt og fører laget over nedrykksstreken.
2002: Går fra assistent til Hallvar Thoresen og tar over A-laget til Skeid i  1. divisjon på nedrykksplass rett før serieslutt og fører laget over nedrykksstreken.
2003: Blir hovedtrener for A-laget til Skeid i 1. divisjon, slår ut Vålerenga og når semifinale i NM.
2005: Hovedtrener for Skeid og loser laget til en 14.-plass på tabellen og nedrykk til 2. divisjon.
2006: Assistenttrener for Stabæk og får 3.-plass i Tippeligaen.
2007: Blir hovedtrener for Hønefoss Ballklubb og når ikke klubbens målsetting med en 10.-plass og blir sagt opp desember samme år.
2008: Tar over Skeid junior i september. Holder plassen i Interkrets
2009: Hovedtrener i Manglerud Star, 2.div.
2010: Hovedtrener i Manglerud, men klubben går konkurs.
2011: Assistenttrener for Follo Fotball. Holder plassen i 2.divisjon.
2012: Hovedtrener for Kolbotn Fotball Kvinner, men avbryter kontrakten og går til Skeid A.
2012: Hovedtrener for Skeid.
2013 : Rykker opp med Skeid til 2 divisjon
2016: Hovedtrener for Rommen i 4. div. Rykker opp til 3 divisjon. Fortsatt hovedtrener pr 2021.


== Se også ==
Liste over kjente elever ved Bjerke videregående skole


== Referanser ==